钦定古今图书集成/历象汇编/庶征典/第060卷 > 《周礼》 > 《春官》
## 钦定古今图书集成/历象汇编/庶征典/第060卷 > 《周礼》 > 《春官》

《保章氏》“以十有二风察天地之和，命乖别之妖。”详

〈订义〉王昭禹曰：“十有二风，风之生于十二辰之位者也。”盖天地六气，合以生风，艮为条风，震为明庶风，巽为清明风，离为景风，坤为凉风，兑为阊阖风，干为不周风，坎为广莫风。八风本乎八卦，《传》曰：“舞以行八风。”谓此也。四维之风，兼于其月，故艮为条风，而立春亦曰条风。巽为清明风，而立夏亦曰清明风。坤为凉风，而立“秋亦曰凉风。《干》为不周风，而立冬亦曰不周风，故八风变而言之”，又谓十二风也。李嘉会曰：“八卦主八风，惟辰戌、丑、未之月，有立春、立夏、立秋、立冬在其中，故风无定风。”今注云十二风意者立春在前月则兼前月之风，在后月则兼后月之风，立夏、立秋、立冬皆然。或云：于乾坤艮巽既有定名之风，安“得云四立无定风？盖四立有在前月法，有在后月法，以卦气所属参酌之，则可知矣。十二月之风，各应其月，为天地之和；不然，则为乖为别，而妖祥可得而命。”刘迎曰：“十二风以十二月占之，如风自东来为震，名明庶；南来为离，名景风。风盖有八，以十二月占之则为十二风。先儒以十二辰皆有风，吹”律以知和否。若吹十二律以知十二风，则十二岁之相，五云之物，又将吹何而观之？此穿凿之说。郑锷曰：“至治之世，天地之气合以生风，风从律而不奸，则气和可知。风气不应，由阴阳不和；不和为乖，不应为别。见其乖别，可以命其妖祥。”王昭禹曰：“命以告人，使之知所备。”王氏曰：“乖别在人，妖祥先见”于风，亦人与天地同流通，万物一气故也。“《丰》荒”之祲象言“降”，“乖别”之妖祥言“命”，皆

《命而降之》，“命” ，谓名言之。